Se fac spitale noi în România. Trei dintre cele 27 de unități pentru care s-au primit bani din PNRR sunt aproape finalizate
Cel puțin trei spitale din România sunt aproape de finalizare în acest an, prin finanțare din Planul Național pentru Redresare și Reziliență (PNRR). Dacă lucrările sunt finalizate la timp, pacienții vor beneficia de condiții moderne în saloane și săli de operație. Cu toate acestea, ministrul Sănătății avertizează că unele unități medicale riscă să nu încheie proiectele la termenul limită stabilit pentru 2026.